Μια νύχτα στο Τρίνινταντ

Το Μια νύχτα στο Τρίνινταντ (Πρωτότυπος τίτλος:Affair in Trinidad) είναι μια δραματική κατασκοπική ταινία Αμερικανικής παραγωγής του 1952 σε σκηνοθεσία Βίνσεντ Σέρμαν και σενάριο των Μπέρνι Τζίλερ και Τζέιμς Γκαν, βασισμένο σε μια ιστορία των Βιρτζίνια Βαν Αππ και Μπέρνι Τζίλερ. Πρωταγωνιστούν οι Ρίτα Χέιγουορθ, Γκλεν Φορντ και ο Αλεξάντερ Σκούρμπι. Η ταινία ήταν μια παραγωγή της Hayworth's Beckworth Corporation (ιδιοκτησίας Χέιγουορθ) και κυκλοφόρησε από την Columbia Pictures. Είναι αξιοσημείωτη ως η ταινία «επιστροφής» της Χέιγουορθ μετά από τέσσερα χρόνια μακριά από την Columbia και ως επανασύνδεση των συμπρωταγωνιστών της Τζίλντα (1946).

 Η ιστορία εξελίσεται στο Τρινιντάντ και Τομπάγκο ενώ ήταν ακόμα βρετανική αποικία. Η Κρις Έιμερι εργάζεται ως τραγουδίστρια και χορεύτρια σε νυχτερινό κέντρο διασκέδασης. Ένα βράδυ μετά την παραστάση της, κάνει την εμφάνιση του ο επιθεωρητής Σμάιθ μαζί με τον Άντερσον, μέλος του αμερικανικού προξενείου, όπου της ανακοινώνει ότι ο σύζυγός της Νιλ βρέθηκε νεκρός. Η Κρις βρίσκει παρηγοριά από τον φίλο του Νιλ, τον Μαξ Φαμπιάν. Αρχικά, η αστυνομία καταλήγει στο συμπέρασμα ότι ο Νιλ αυτοκτόνησε με βάση το τραύμα που έφερε από πυροβολισμό και λόγω ενός πιστολιού που εντοπίστηκε στη σκηνή του εγκλήματος. Σε μια περαιτέρω έρευνα ανακαλύπτουν ότι ο Νιλ δολοφονήθηκε στην πραγματικότητα. Ο επιθεωρητής Σμάιθ και ο Άντερσον καλούν την Κρις στο γραφείο τους και την ενημερώνουν ότι η βάρκα του Νιλ εμφανόστηκε έξω από την ιδιοκτησία του Φαμπιάν τη στιγμή της δολοφονίας του. Η Κρις μαθαίνει ότι ο Φαμπιάν είναι στην πραγματικότητα ένας απατεώνας που έχει οικοδομήσει την περιουσία του, ανταλλάσσοντας πληροφορίες και βοηθώντας τους εχθρούς και ότι ο Νιλ θα μπορούσε να δολοφονηθεί λόγω της συμμετοχής του στο τελευταίο σχεδιο του Φαμπιάν. Η Κρις συμφωνεί να εκμεταλλευτεί την αγάπη του Φαμπιάν προς αυτήν για να συγκεντρώσει πληροφορίες για την αστυνομία. Εν τω μεταξύ, ο αδερφός του Νιλ, ο Στιβ Έιμερι φτάνει στο Τρινιντάντ κατόπιν αιτήματος του αδερφού του που του είχε γράψει για μια πιθανή δουλειά. Ο Στιβ δέχεται μεγάλο σοκ όταν μαθαίνει ότι ο Νιλ αυτοκτόνησε λίγο μετά την επιστολή του και ξεκινά να διερευνήσει μόνος του τον θάνατο του αδερφού του. Μετά την έρευνα, ο Στιβ περνά λίγο χρόνο μαζί με την Κρις, η οποία αν και αρχίζει να ερωτεύεται, δεν είναι σε θέση να του αποκαλύψει το κίνητρό της πίσω από το να γίνει φιλική με τον Φαμπιάν. Καθώς η Κρις πλησιάζει πιο κοντά στην ανακάλυψη της αλήθειας για τον Φάμπιαν, ο Στιβ συγκεντρώνει απόδειξεις της εμπλοκής του Φαμπιάν στο θάνατο του Νιλ, κάτι που αναπόφευκτα θα οδηγήσει σε ραγδαίες εξελίξεις. Ρίτα Χέιγουορθ ως Κρις Έιμερι Γκλεν Φορντ ως Στιβ Έιμερι Αλεξάντερ Σκούρμπι ως Μαξ Φαμπιάν Τόριν Θάτσερ ως επιθεωρητής Σμάιθ Χάουαρντ Γουέντελ ως Άντερσον Κάρελ Στέπανεκ ως Γουόλτερς Βαλέρι Μπέτις ως Βερόνικα Χούμπλινγκ Τζορτζ Βόσκοβετς ως Δρ. Φρανζ Χούμπλινγκ Στίβεν Τζέραϊ ως Βιτόλ Γουόλτερ Κόλερ ως Πίτερ Χουανίτα Μουρ ως Ντομινίκ Μορτ Μιλς ως Μάρτιν Ραλφ Μόντι ως αστυνομικός Μετά την κυκλοφορία της ταινίας, υπήρξαν αρνητικές κριτικές. Για παράδειγμα, ο κριτικός κινηματογράφου Μπόσλεϊ Κράουδερ των New York Times στην κριτική του που δημοσιεύθηκε στις 31 Ιουλίου του 1952 έγραψε μεταξύ άλλων: «Εκτός από τον εορτασμό της επιστροφής της Ρίτας Χέιγουορθ - μια εκδήλωση εξίσου σημαντική με τη γέννηση μιας καμήλας στο ζωολογικό κήπο - είναι η κυρία και η νέα ταινία των Columbia Studios, Μια νύχτα στο Τρίνινταντ. Και πάνω απ 'όλα, αυτή η ιστορία μόλις που τρεμοπαίζει, την οποία ο Μπεν Τζίλερ και η Βιρτζίνια Βαν Αππ δημιούργησαν αδιάφορα και απελπισμένα από ένα πλήθος ασήμαντων κλισέ κατασκοπείας, γίνεται τόσο προφανής και μονότονη όσο μια εγγραφή γραμμοφώνου στην οποία μια βελόνα κόλλησε πριν παίξει μισή πλευρά μιας ώρας και σαράντα λεπτών χρόνου». Μια νύχτα στο Τρίνινταντ στην IMDb Μια νύχτα στο Τρίνινταντ στο AllMovie Μια νύχτα στο Τρίνινταντ στο Rotten Tomatoes Το τρέιλερ της ταινίας στο YouTube